
Lietuvos Respublikos Seimas


RYTINIO POSĖDŽIO PROTOKOLAS

2018-03-13  Nr. SPP-142
Vilnius

Posėdžio pirmininkė – Seimo Pirmininko pirmoji pavaduotoja R. Baškienė.

Užsiregistravo 106 Seimo nariai (10.00 val.)

10.00 val.
SVARSTYTA. Seniūnų sueigos patikslinta 2018 m. kovo 13 d. (antradienio) posėdžių darbotvarkė.
	Pranešėja – Seimo Pirmininko pirmoji pavaduotoja R. Baškienė.

	Kalbėjo Seimo narys K. Glaveckas.

	NUTARTA. 	Patvirtinti Seniūnų sueigos patikslintą 2018 m. kovo 13 d. (antradienio) posėdžių darbotvarkę. Pritarta bendru sutarimu.


10.03 val.
	SVARSTYTA. Šilumos ūkio įstatymo Nr. IX-1565 2, 10, 20, 32 straipsnių pakeitimo ir Įstatymo papildymo 101 straipsniu įstatymo projektas Nr. XIIIP-1294(2) (teikėjai – LRV /  energetikos ministras Ž. Vaičiūnas) (svarstymo tęsinys).

Projekto Nr. XIIIP-1294(2) pataisų svarstymas
Pranešėjas – pagrindinio komiteto atstovas V. Poderys

Dėl 5 straipsnio J. Imbraso pataisos, kuriai nepritarė pagrindinis komitetas, kalbėjo Seimo narys J. Imbrasas (atsiėmė šią pataisą).

Dėl 6 straipsnio J. Imbraso pataisos, kuriai nepritarė pagrindinis komitetas, kalbėjo Seimo narys J. Imbrasas (atsiėmė šią pataisą).

	Dėl balsavimo motyvų dėl viso projekto kalbėjo Seimo narys M. Majauskas.

	NUTARTA. Pritarti šiam projektui po svarstymo Seimo posėdyje. Balsavimo rezultatai: už – 101, prieš – 1, susilaikė 9. (Užsiregistravo 112 Seimo narių (10.06 val.)


10.07 val.
	SVARSTYTA. Energijos išteklių rinkos įstatymo Nr. XI-2023 1, 2, 10, 13 ir 16 straipsnių pakeitimo įstatymo projektas Nr. XIIIP-1295(2) (teikėjai – LRV /  energetikos ministras Ž. Vaičiūnas) (svarstymas).

Pagrindinio – Ekonomikos komiteto išvadą pateikė šio komiteto atstovas V. Poderys.

	NUTARTA. Pritarti šiam projektui po svarstymo Seimo posėdyje. Balsavimo rezultatai: už – 101, prieš – 0, susilaikė 10. (Užsiregistravo 111 Seimo narių (10.08 val.)


10.09 val.
           SVARSTYTA:
	1. Elektroninės atpažinties ir elektroninių operacijų patikimumo užtikrinimo paslaugų įstatymo projektas Nr. XIIIP-1586ES.
	2. Informacinės visuomenės paslaugų įstatymo Nr. X-614 2 straipsnio pakeitimo ir IV1 skyriaus pripažinimo netekusiu galios įstatymo projektas Nr. XIIIP-1587ES.
	3. Administracinių nusižengimų kodekso 147 straipsnio ir priedo pakeitimo įstatymo projektas Nr. XIIIP-1588ES
(teikėjai – LRV /  susisiekimo ministras R. Masiulis) (pateikimas).
 	Pranešėjas – susisiekimo ministras R. Masiulis. 
 
Klausė Seimo nariai: A. Anušauskas, K. Glaveckas, S. Šedbaras, J. Razma, V. Rinkevičius.
	 
           NUTARTA:
1. Pritarti šiems projektams po pateikimo ir pradėti jų svarstymo procedūrą. Pritarta bendru sutarimu. 
	2. Paskirti Ekonomikos komitetą pagrindiniu komitetu projektams Nr. XIIIP-1586ES ir Nr. XIIIP-1587ES svarstyti. Pritarta bendru sutarimu. 
	3. Paskirti Teisės ir teisėtvarkos komitetą pagrindiniu komitetu projektui Nr. XIIIP-1588ES svarstyti. Pritarta bendru sutarimu. 
	4. Paskirti Ekonomikos komitetą papildomu komitetu projektui Nr. XIIIP-1588ES svarstyti. Pritarta bendru sutarimu. 
	5. Paskirti šių projektų preliminarią svarstymo Seimo posėdyje datą – 2018-04-10. Pritarta bendru sutarimu. 


10.20 val.
[bookmark: _GoBack]	SVARSTYTA. Konstitucijos 66, 74 ir 78 straipsnių pakeitimo įstatymo projektas Nr. XIIP-2850 (teikėjai – J. Razma / 43 Seimo nariai) (pateikimas).
 	Pranešėjas – Seimo narys J. Razma.  
 
Klausė Seimo nariai: K. Masiulis, P. Gražulis, R. Žemaitaitis, A. Sysas, S. Jovaiša, J. Sabatauskas.
	Dėl balsavimo motyvų kalbėjo Seimo nariai: K. Masiulis, P. Gražulis (pranešė, kad frakcija „Tvarka ir teisingumas“ nedalyvaus balsuojant dėl šio projekto).
 
Kalbėjo Seimo narė A. Širinskienė (prašė paskirti papildomais komitetais šiam projektui svarstyti Žmogaus teisių komitetą ir Konstitucijos komisiją).

           NUTARTA:
	1. Pritarti šiam projektui po pateikimo ir pradėti jo svarstymo procedūrą. Balsavimo rezultatai: už – 99, prieš – 2, susilaikė 10. (Užsiregistravo 112 Seimo narių (10.39 val.)
	2. Paskirti Teisės ir teisėtvarkos komitetą pagrindiniu komitetu šiam projektui svarstyti (pagal Seimo statuto 170 straipsnį). 
	3. Paskirti Žmogaus teisių komitetą papildomu komitetu šiam projektui svarstyti. Balsavimo rezultatai: už – 80, prieš – 5, susilaikė 18. (Užsiregistravo 104 Seimo nariai (10.41 val.)
	4. Pavesti Konstitucijos komisijai apsvarstyti šį projektą. Pritarta bendru sutarimu.
5. Paskirti šio projekto preliminarią svarstymo Seimo posėdyje datą – 2018-06-14. Pritarta bendru sutarimu. 


10.42 val.
	SVARSTYTA. Seimo nutarimo „Dėl 2019 metų paskelbimo Pasaulio lietuvių metais“ projektas Nr. XIIIP-1661 (teikėjas – S. Tumėnas) (pateikimas).
 	Pranešėjas – Seimo narys S. Tumėnas. 
 
Klausė Seimo nariai: A. Vinkus, J. Olekas, J. Narkevičius, K. Glaveckas, A. Anušauskas, V. Juozapaitis.
	Dėl balsavimo motyvų kalbėjo Seimo nariai: A. Vinkus, K. Glaveckas.
Kalbėjo Seimo narys R. Šarknickas (pasiūlė paskirti papildomu komitetu Kultūros komitetą).

           NUTARTA:
	1. Pritarti šiam projektui po pateikimo ir pradėti jo svarstymo procedūrą. Balsavimo rezultatai: už – 112, prieš – 0, susilaikė 1. (Užsiregistravo 114 Seimo narių (11.01 val.)
	2. Paskirti Švietimo ir mokslo komitetą pagrindiniu komitetu šiam projektui svarstyti. Pritarta bendru sutarimu.
	3. Paskirti Kultūros komitetą papildomu komitetu šiam projektui svarstyti. Pritarta bendru sutarimu. 
	4. Pavesti Valstybės istorinės atminties komisijai apsvarstyti šį projektą. Pritarta bendru sutarimu.
	5. Paskirti šio projekto preliminarią svarstymo Seimo posėdyje datą – 2018-04-10. Pritarta bendru sutarimu. 


11.03 val.
	SVARSTYTA. Seimo nutarimo „Dėl Lietuvos Respublikos Seimo laikinosios tyrimo komisijos sudarymo ir pavedimo jai atlikti parlamentinį tyrimą dėl nerimą keliančios padėties Lietuvos žemės ūkio sektoriuje“ projektas Nr. XIIIP-1727 (teikėjai – G. Landsbergis / 37 Seimo nariai) (pateikimas).

Dėl posėdžio vedimo tvarkos kalbėjo Seimo narys J. Jarutis (Lietuvos valstiečių ir žaliųjų sąjungos frakcijos vardu prašė daryti pertrauką iki kito posėdžio).

Balsuota dėl Lietuvos valstiečių ir žaliųjų sąjungos frakcijos pasiūlymo daryti pertrauką iki kito posėdžio: už – 57, prieš – 34, susilaikė 19. Pritarta. (Užsiregistravo 110 Seimo narių (11.04 val.)

NUTARTA. Daryti pertrauką iki kito posėdžio. 

	Dėl posėdžio vedimo tvarkos kalbėjo Seimo narys J. Jarutis.

	NUTARTA. Paskirti šio projekto pateikimą vakariniame posėdyje 15.00 val. Pritarta bendru sutarimu. 

Replikavo Seimo nariai: G. Landsbergis, R. Tamašunienė.

Dėl posėdžio vedimo tvarkos kalbėjo Seimo nariai: J. Olekas, M. Adomėnas.

	Toliau posėdžiui pirmininkavo Seimo Pirmininko pavaduotojas A. Nekrošius.

11.08 val.
	SVARSTYTA. Seimo nutarimas „Dėl Lietuvos Respublikos Seimo Sveikos gyvensenos komisijos sudarymo“ projektas Nr. XIIIP-1761 (teikėjos – R. Baškienė, A. Širinskienė) (pateikimas).
	Pranešėja – Seimo Pirmininko pirmoji pavaduotoja R. Baškienė.

	Klausė Seimo nariai: A. Matulas, D. Kepenis, A. Sysas, A. Kirkutis, E. Pupinis, R. Morkūnaitė-Mikulėnienė, J. Narkevičius.
	Dėl balsavimo motyvų kalbėjo Seimo nariai: Z. Streikus, E. Gentvilas.

NUTARTA. Pritarti šiam projektui po pateikimo. Balsavimo rezultatai: už – 48, prieš – 19, susilaikė 23. (Užsiregistravo 91 Seimo narys (11.28 val.)

	Posėdžio pirmininkas pranešė, kad frakcijos turi pateikti kandidatūras į Lietuvos Respublikos Seimo Sveikos gyvensenos komisijos narius.

Dėl posėdžio vedimo tvarkos kalbėjo Seimo nariai: J. Varkalys, J. Narkevičius.

Posėdžio pirmininkas paskelbė posėdžio pertrauką iki 12.00 val.

PERTRAUKA
(11.31 – 12.00 val.)

Posėdžio pirmininkas – Seimo Pirmininkas V. Pranckietis.

12.00 val.
Mindaugo Basčio Seimo nario mandato panaikinimo svarstymas.

Užsiregistravo 68 Seimo nariai (12.00 val.)

Posėdžio pirmininkas, vadovaudamasis Seimo statuto 241 straipsnio 10 dalimi, posėdžio sekretore paskyrė Seimo posėdžių sekretoriato vedėją V. Gureckienę.

Posėdžio pirmininkas paaiškino apkaltos proceso taisykles ir atkreipė Seimo narių dėmesį į tai, kad vakarykštis Seimo nario M. Basčio visiems Seimo nariams išplatintas laiškas neturi būti svarstomas. Byla Konstituciniame Teisme baigta ir pastarasis Seimo nario M. Basčio laiškas neturi jokios reikšmės apkaltos proceso tęstinumui bei negali būti traktuojamas kaip pagrindas stabdyti ar atidėti apkaltos procesą Seime.

Seimo Pirmininkas V. Pranckietis perskaitė pranešimą, kuriame išdėstė Konstitucinio Teismo 2017 m. gruodžio 22 d. išvados esmę ir pagrindinius argumentus. Konstitucinis Teismas konstatavo, kad Seimo narys M. Bastys šiurkščiai pažeidė Konstituciją ir sulaužė priesaiką.

Posėdžio sekretorė V. Gureckienė pranešė Seimui, kad į posėdį atvyko apkaltos proceso dalyvis – Seimo narys M. Bastys ir jo advokatas J. Gaudutis.

Posėdžio pirmininko pasiūlymui skirti Seimo nariui M. Basčiui arba, jo prašymu, advokatui 10 minučių pritarta bendru sutarimu.

Posėdžio pirmininko pasiūlymui skirti Seimo narių klausimams Seimo nariui M. Basčiui, kuriam taikoma apkalta, arba vietoj jo kalbančiam advokatui iki 40 minučių pritarta bendru sutarimu.

Posėdžio pirmininko pasiūlymui skirti Seimo nario M. Basčio baigiamajam žodžiui iki 10 minučių pritarta bendru sutarimu.

Seimo narys M. Bastys, kuriam taikoma apkalta, pranešė, kad jo prašymu kalbės advokatas J. Gaudutis, o jis pats atsakys į Seimo narių klausimus ir tars baigiamąjį žodį.

	Kalbą pasakė Seimo nario M. Basčio, kuriam taikoma apkalta, advokatas J. Gaudutis.

	Posėdžio pirmininkas pranešė, kad jis neturi klausimų Seimo nariui M. Basčiui.
Posėdžio pirmininkas pranešė, kad advokatas J. Gaudutis neturi klausimų Seimo nariui M. Basčiui.

	Seimo narys M. Bastys, kuriam taikoma apkalta, atsakė į Seimo narių klausimus.

	Klausė Seimo nariai: V. Bakas, A. Kubilius, N. Puteikis, R. Juknevičienė, S. Jakeliūnas, Z. Jedinskis, A. Anušauskas, P. Gražulis, S. Jovaiša, G. Landsbergis, L. Kasčiūnas, D. Šakalienė, K. Masiulis, I. Degutienė. 

	Seimo narys M. Bastys, kuriam taikoma apkalta, tarė baigiamąjį žodį. 

	Dėl balsavimo motyvų kalbėjo Seimo nariai: R. Juknevičienė, P. Gražulis, V. Bakas, N. Puteikis, R. Karbauskis.

	Posėdžio pirmininkė pranešė, kad pagal Seimo statuto 115 straipsnio 1 dalį bus slaptas balsavimas.

Posėdžio pirmininkas pranešė apie balsų skaičiavimo grupės sudarymą.
 
NUTARTA. Patvirtinti tokią balsų skaičiavimo grupę:
R. Andrikis (frakcija „Tvarka ir teisingumas“);
P. Čimbaras (Lietuvos socialdemokratų darbo frakcija);
A. Gelūnas (Liberalų sąjūdžio frakcija);
A. Kubilius (Tėvynės sąjungos-Lietuvos krikščionių demokratų frakcija);
M. Mackevič (Lietuvos lenkų rinkimų akcijos-Krikščioniškų šeimų sąjungos frakcija);
R. Popovienė (Lietuvos socialdemokratų partijos frakcija);
G. Steponavičius (Mišri Seimo narių grupė);
S. Tumėnas (Lietuvos valstiečių ir žaliųjų sąjungos frakcija).
Pritarta bendru sutarimu.	


13.22 val. 
Seimo nutarimo „Dėl Mindaugo Basčio Seimo nario mandato panaikinimo“ projektas Nr. XIIIP-1767 (priėmimas).
	Pranešėjas – Seimo Pirmininkas V. Pranckietis.

	NUTARTA. Patvirtinti slapto balsavimo biuletenį dėl Seimo nutarimo „Dėl Mindaugo Basčio Seimo nario mandato panaikinimo“ priėmimo. Pritarta bendru sutarimu.

	Posėdžio pirmininkas pranešė, kad slaptas balsavimas dėl Seimo nutarimo „Dėl Mindaugo Basčio Seimo nario mandato panaikinimo“ priėmimo vyks nuo 13.30 val. iki 14.00 val. 

PERTRAUKA
(13.26 – 15.00 val.)

Posėdžio pirmininkas – Seimo Pirmininko pavaduotojas G. Kirkilas.

Posėdžio pirmininkas pranešė, kad rytinis posėdis baigtas.

Posėdis baigtas
 (15.00 val.)



Seimo Pirmininkas	Viktoras Pranckietis 

	
Seimo Pirmininko pirmoji pavaduotoja	Rima Baškienė 


Seimo Pirmininko pavaduotojas	Gediminas Kirkilas


Seimo Pirmininko pavaduotojas	Arvydas Nekrošius

Dokumentų departamento
Stenogramų skyriaus
vyriausioji specialistė	Tatjana Juršėnienė

